**Virágtartó készítése**

**Ismerjük meg a Jozefin-csomót!**

Alapanyag:

3 mm-es fonal

8x320 cm

2x80 cm

Elkészítése:

A 8 szálat áthúzzuk a fa karikán úgy, hogy a két oldalon egyenlő hosszúságú fonal legyen. Összefogjuk a szálakat, és az 1. leckében megtanult wrap kötéssel összefogjuk őket egy 80 cm-es fonallal, így kb 15-ször körbe tudjuk tekerni a szálakat.

Wrap kötés: <https://www.instagram.com/p/COHpNAfBYGp/>

4 részre osztjuk a fonalakat, tehát 4x4 szálra. Az első 4 szállal kezdünk el dolgozni és 10 db laposcsomót készítünk lefelé haladva. Ezt a többi 4-es egységgel is elkészítjük. Majd mind a 4 egységnél a laposcsomó oszlop aljától 10 cm-re fogjuk az első Jozefin csomót megkötni, majd 10 cm kihagyva még egyet. Ezt a többi három egységnél is elkészítjük.

Így készül a Jozefin csomó: <https://www.instagram.com/p/CZlpV-TIUso/>

A következő sort szintén 10 cm-el lejjebb készítjük el, de most a 4 részt összedolgozzuk. Ez azt jelenti, hogy ha kiválasztunk egy 4 szálas egységet, akkor annak a jobb oldali 2 szálját a mellette lévő jobb oldali 4 szálas egység bal oldalra eső két fonalával fogjuk használni és így tovább. Az utolsó sort 5 cm-rel lejjebb készítjük és szintén összekötjük a négy egységet.

10 cm-rel lejjebb az összes szálat összekötjük egy 80 cm-es fonallal, amivel wrap kötést készítünk a már megtanultak szerint. Az alját tetszés szerint levágjuk.